નાયબ મુખ્‍ય દંડક આર.સી.પટેલે જણાવ્‍યું હતું કે નવસારી જિલ્લા માજી સૈનિક વેલ્ફેર એસોસિએશન દ્વારા સેનામાં જોડાવા ઇચ્છતા યુવાનો માટે પ્રેરણાત્મક કાર્ય થયું છે. યુવાનોને ઘરઆંગણે તાલીમ મળી રહેશે. તેમણે દક્ષિણ ગુજરાતના યુવાનોને આર્મીની ત્રણેય પાંખમાં જોડાવા પુરતી તાલીમ અને માર્ગદર્શન મળી રહે તે માટે દક્ષિણ ગુજરાતમાં સૈનિક સ્કુલ બને તે માટે પુરતો પ્રયાસ અને સહયોગની ખાતરી આપી હતી. દંડકે જણાવ્‍યું હતું કે, લોકો કોઇપણનો પણ જન્મદિવસ ઉજવે તે સમયે ખોટો ખર્ચ બંધ કરી, આર્મીના પરિવારો માટે સૈનિક વેલફેર ફંડમાં નાણાં આપવા અપીલ કરી હતી. નવસારી ધારાસભ્ય પિયુષભાઇ દેસાઇએ નિવૃત સેનાના અધિકારી-જવાનોને અભિનંદન પાઠવ્યા હતા.